OpenLLM-France/wikimedia huggingface dataset:
# Cota (armadura)

La cota és un tipus d'armadura per a protegir el tors, i alguns cops també part dels braços o les cames. És una versió reforçada de la cuirassa. Sobre el suport de cuir es cosien làmines addicionals de cuir, o bé anelles o plaques metàl·liques (armadura de plaques). Un tipus freqüent d'armadura de cota és la cota de malla en què les peces no van cosides sobre un suport sinó que les peces s'entrellacen entre elles.

## Vegeu també

* Cota de malla

## Referències

* ↑ «cota». Diccionari de la llengua catalana de l'IEC. Institut d'Estudis Catalans.
Viccionari
# Reparació per excisió de base

En la bioquímica i en la genètica, la Reparació per excisió de base, en anglès:base excision repair (BER), és un mecanisme cel·lular que repara l'ADN danyat a través del cicle cel·lular a un únic nucleòtid causats per oxidació, alquilació, hidròlisi o desaminació. És un mecanisme de reparació de danys a una sola base d'ADN. Aquest dany és reparat per la simple eliminació de la base, seguit de l'escissió de desoxirribosa, i una nova síntesi.que repara danys. La base és eliminada per la glicosilasa i finalment substituïda per síntesi de reparació per l'ADN ligasa.
En aquest procés, una ADN glicosilasa elimina la base danyada i una endonucleasa escindeix la desoxirribosa. Una ADN polimerasa omple l'espai alliberat de nou utilitzant la base oposada com a plantilla.
L'últim pas en aquest procés també s'utilitza per a la reparació de fractures simples de la cadena d'ADN.

## Referències

* ↑ Liu Y, Prasad R, Beard WA, Kedar PS, Hou EW, Shock DD, Wilson SH, «Coordination of Steps in Single-nucleotide Base Excision Repair Mediated by Apurinic/Apyrimidinic Endonuclease 1 and DNA Polymerase β». Journal of Biological Chemistry, vol. 282, 18, 2007, pàg. 13532–13541. DOI: 10.1074/jbc.M611295200. PMC: 2366199. PMID: 17355977.

## Enllaços externs

* «Reparació per excisió de base» (en anglès). Medical Subject Headings.
# Floris Goesinnen

Floris Goesinnen (Opperdoes, Medemblik, 30 d'octubre de 1983) va ser un ciclista neerlandès, professional des del 2004 fins al 2014. En el seu palmarès destaca la victòria al Premi Nacional de Clausura.

## Palmarès

* 2007
** 1r al Premi Nacional de Clausura
* 2008
** Vencedor d'una etapa del Tour de l'Ain
* 2011
** Vencedor d'una etapa del Tour de Taiwan
* 2012
** 1r a la Melbourne to Warrnambool Classic
** Vencedor d'una etapa de la Fletxa del sud

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a cqranking.com
# Castell de Casserres

* Per a altres significats, vegeu «Castell de Casserres (Berguedà)».
Castell de Casserres fou un castell termenat a l'actual terme municipal de les Masies de Roda (Osona) catalogat com a bé cultural d'interès nacional. Documentat al 898, del primitiu castell queda un gros mur, anomenat el mur carolingi, amb un parament en opus spicatum que tanca l'accés a la península on hi ha el monestir de Casserres.

## Referències

* ↑ És a dir que el governador del castell a més d'exercir la jurisdicció sobre el castell també l'exercia sobre una extensió de territori al seu voltant.
* 1 2 «Castell de Casserres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 novembre 2012].

## Enllaços externs

* «Castell de Casserres». Mapa de patrimoni cultural. Diputació de Barcelona.
# Kamenec pod Vtáčnikom

Kamenec pod Vtáčnikom és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1355.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História – KAMENEC POD VTÁČNIKOM». Arxivat de l'original el 2021-12-23. [Consulta: 23 desembre 2021].
# Abu-Hayyan al-Gharnatí

Abu-Hayyan Athir-ad-Din Muhàmmad ibn Yússuf al-Gharnatí (àrab: أبو حيان أثير الدين محمد بن يوسف الغرناطي, Abū Ḥayyān Aṯīr ad-Dīn Muḥammad ibn Yūsuf al-Ḡarnāṭī), més conegut simplement com a Abu-Hayyan al-Gharnatí (Granada, novembre del 1256 - el Caire, juliol del 1344), és el més important gramàtic àrab de la primera meitat del segle xiv. Deu la seva nisba al fet d'haver nascut a Granada (Gharnata). Va morir al Caire, on s'havia establert després de deu anys d'estudi i viatge per tot el món àrab. Segons S. Glazer, Abu-Hayyan destaca per la modernitat de la seva aproximació a la gramàtica descriptiva i comparativa. Malgrat tot, a la seva mort va ser oblidat fins i tot pels seus propis deixebles, com ara els gramàtic Ibn Aqil i Ibn Hixam.
Se li atribueixen 65 obres escrites no solament en àrab, sinó també en altres llengües com ara el turc, l'amhàric o el persa. Entre les temàtiques tractades destaquen els estudis alcorànics, de les tradicions del profeta Muhàmmad i de dret, però també va escriure obres historiogràfiques i biogràfiques, així com poesia. D'entre totes aquestes obres destaquen Mànhaj al-sàlih, un comentari del poema gramatical Alfiyya d'Ibn Màlik, Al-idrak li-lissan al-atrak, la més antiga gramàtica turca conservada, i Al-bahr al-muhit, un voluminós comentari alcorànic.

## Notes

* ↑ Encyclopaedia of Islam, Brill Publishers, Leiden, s.v. «Abū Ḥayyān al-Gharnāṭī» (S. Glazer).
# Cosworth

Cosworth és una companyia anglesa d'enginyeria automotriu, fundada a Londres el 1958, especialitzada en la fabricació de motors per a carreres automobilístiques. Amb una llarga i reeixida història en la Fórmula 1, proporciona motors per a moltes altres categories de l'esport motor, incloent-hi Champ Car i el Campionat Mundial de Ral·li.

## Història corporativa

La companyia va ser fundada a un petit taller a Londres el 1958 per Mike Costin i Keith Duckworth, dels cognoms del qual procedeix el nom (COStin i duckWORTH), com un constructor britànic de motors de competició. El 1964 es va mudar a Northampton, Anglaterra, on encara té la seu. El 1977 va establir a Nord-amèrica una segona instal·lació amb seu a Torrance, Califòrnia. A pesar de ser una companyia independent, va tenir durant molts anys el suport de Ford i molts dels seus motors estan etiquetats com a Ford.
La companyia ha passat per diversos propietaris. United Engineering Industries (UEI) va adquirir la companyia en 1980, després UEI va ser adquirida per Carlton Communications en 1988. Vickers va comprar Cosworth en 1990 i en 1998 la va vendre al grup Volkswagen. Volkswagen va dividir a Cosworth en dues companyies: Cosworth Racing i Cosworth Technology.
Cosworth Technology (CT) va oferir consultoria en desenvolupament de tren de transmissió i el seu patentat procés de fosa d'alumini és usat per diversos fabricants, incloent-hi Audi i Aston Martin. Al desembre de 2004 Mahle va comprar CT a Volkswagen i la va rebatejar Mahle Powertrain.
El 1998 Ford va adquirir de Volkswagen Cosworth Racing que havia fet molts motors de carreres per a ells. El setembre de 2004 Ford va anunciar que posava en venda Cosworth Racing juntament amb l'equip Jaguar Racing de Fórmula 1 i el 15 de novembre del mateix any va concretar la venda als amos de Champ Car World Series, Gerald Forsythe i Kevin Kalkhoven, que la van reanomenar com a Cosworth.
El 2006 dos equips de Fórmula 1 van usar motors Cosworth: l'equip WilliamsF1 va utilitzar motors Cosworth V8 i la Scuderia Toro Rosso va usar un motor V10 limitat en revolucions basat en l'especificació de motors de 2005. La fi de la temporada va marcar el final de la notable associació de Cosworth amb la Fórmula 1, ja que cap equip correrà amb motors Cosworth en 2007.
L'any 2010 quatre equips de Fórmula 1 van tornar a utilitzar motors cosworth. Aquests van ser WilliamsF1, Hispania Racing, Team Lotus i Virgin Racing. L'any 2011 el Team Lotus va deixar d'utilitzar els motors cosworth en comprar part de Renault F1
# Fejokoo (cràter)

Fejokoo és un cràter sobre la superfície del planeta nan Ceres, situat amb el sistema de coordenades planetocèntriques a 33.31 ° de latitud nord i 316.69 ° de longitud est. Fa un diàmetre de 68 km. El nom va ser fet oficial per la UAI el tres de juliol del 2015 i fa referència a Fejokoo, déu que va donar la gana a la humanitat de la mitologia nigeriana.

## Referències

* ↑ "Fejokoo (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Cat Chaser

Cat Chaser és una pel·lícula estatunidenca dirigida per Abel Ferrara, estrenada el 1989 i protagonitzada per Peter Weller i Kelly McGillis, basada en la novel·la del mateix nom d'Elmore Leonard. Va ser adaptada per Leonard i James Borelli. Rodar no va ser una experiència feliç per a McGillis, que no feia cap pel·lícula important des de feia gairebé una dècada. Deia el 2001: "Va ser l'experiència més odiosa de la meva vida, i deia, si això és què serà la representació, no ho faré. El darrer dia de rodatge, li deia a Abel, Fes-te fotre, no vull tornar a actuar.
La pel·lícula es va estrenar en VHS als Estats Units el 1991 per Vestron Video i al Regne Unit el 1994 per 4 Front i per primera vegada en DVD el 2003 per Lion's Gate, i sortia al Regne Unit el 2004 per Arrows Films.

## Argument

George Moran, un veterà de la intervenció militar nord-americana, antic combatent a la República Dominicana i en l'actualitat propietari d'un hotel de Miami, torna a Santo Domingo amb la finalitat de localitzar a la dona que li va posar el malnom de "Caçador de gats". En el seu lloc es troba a Mary, una dona casada amb l'exdirector de la policia secreta del país, i inicia una apassionant història amb ella...

## Repartiment

* Peter Weller: George Moran
* Kelly McGillis: Mary DeBoya
* Charles Durning: Jiggs Scully
* Frederic Forrest: Nolen Tyner
* Tomas Milian: Andres DeBoya
* Juan Fernández de Alarcon: Rafi
* Kelly Jo Minter: Loret
* Phil Leeds: Jerry Shea

## Critica

La pel·lícula va rebre ressenyes diverses: Variety deia: "Malgrat un càsting bo i la direcció d'Abel Ferrara, la imatge no té força encara que naturalment es pot veure." Entertainment Weekly Diu que la pel·lícula és "barrocament sòrdida" i que no té sentit. The Roanoke Times descriu la pel·lícula: "Malgrat alguns defectes seriosos, 'Cat Chaser' és una de les millors adaptacions a la pantalla d'una novel·la d'Elmore Leonard". Weller criticava la rígida actuació de Mick Martin i Marsha Porter a The Video Movie Guide 1995.'

## Referències

* ↑ Hasted, Cran. The Independent. Kelly McGillis: The star who threw herself to earth (en anglès). The Independent, 29 de març de 2001.
* ↑ Davis, Steven Paul (2001) The A-Z of Cult Films and Film-makers, Batsford, ISBN 978-0-7134-8704-6
* ↑ "Cat Chaser", Variety , 1 de gener de 1989
* ↑ Burr, Ty (1996) "[Get Shorty]", Entertainment Weekly, 31 de maig de 1996
* ↑ "'CAT CHASER' PLAYS TRUE TO ITS SOURCE", Roanoke Times, 16 d'octubre de 1991
* ↑ Martin, Mick & Porter, Marsha (1994) Video Movie Guide 1995, Ballantine Books, ISBN 978-0-345-39196-4
# Henryk Grabowski

Henryk Grabowski (Czeladź, 19 d'octubre de 1929 - Czeladź, 3 de març de 2012) fou un atleta polonès, especialista en el salt de llargada, que va competir durant la dècada de 1950.
En el seu palmarès destaca una medalla de bronze en el salt de llargada al Campionat d'Europa d'atletisme de 1958. Es proclamà tres vegades campió de Polònia (1952, 1956, 1958) i millorà fins a vuit vegades el rècord de Polònia en salt de llargada.
El 1952 va prendre part en els Jocs Olímpics d'Estiu de Hèlsinki, on quedà eliminat en sèries en la prova del salt de llargada del programa d'atletisme. Quatre anys més tard, als Jocs de Melbourne, fou desè en la mateixa prova.

## Millors marques

* Salt de llargada. 7.81 metres (1957)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «European Championships (Men)». [Consulta: 29 novembre 2021].
* ↑ «Henryk Grabowski (1929-2012) – Polski Komitet Olimpijski» (en polonès). [Consulta: 8 desembre 2021].
* ↑ «Olympedia – Henryk Grabowski». [Consulta: 8 desembre 2021].
* ↑ «Track and Field Statistics». [Consulta: 8 desembre 2021].
# Catolicós

Catolicós (del grec καθολικός) és el títol de la màxima autoritat en algunes Esglésies orientals. En alguns casos, per exemple entre els nestorians i els georgians, el terme significa el mateix que patriarca. En altres casos, com en l'Església Apostòlica Armènia, el catolicós és superior al patriarca.

## Referències

* ↑ «catolicós». Cercaterm. TERMCAT, Centre de Terminologia.
* ↑ «catolicós». Gran Diccionari de la Llengua Catalana. Barcelona: Grup Enciclopèdia Catalana.

## Bibliografia

* Voicu, S. J. «Catholicós». Dicionário de Patrística e Antigüidades Cristãs. Petrópolis: Vozes, 2002.
# Abu-Hayyan

Abu-Hayyan és el nom dels següents personatges:
* Abu-Hayyan al-Gharnatí gramàtic andalusí
* Abu-Hayyan at-Tawhidí, filòsof persa
# Ctesibi de Calcis

Ctesibi (grec antic: Κτησίβιος, llatí: Ctesibius) fou un filòsof cínic grec nascut a Calcis i amic de Menedem. Ateneu de Nàucratis fa referència a alguns fets de la seva vida, i diu que va viure en temps d'Antígon II Gònates de Macedònia, al segle iii aC.

## Referències

* ↑ 2.Ctesibius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 899
# Riverton (Wyoming)

Riverton (arapaho: Hóóxonó'oo) és una població dels Estats Units a l'estat de Wyoming. Segons el cens del 2000 tenia 9.310 habitants.

## Demografia

Segons el cens del 2000, Riverton tenia 9.311 habitants, 3.816 habitatges, i 2.407 famílies. La densitat de població era de 367,5 habitants/km².
Dels 3.816 habitatges en un 29,7% hi vivien nens de menys de 18 anys, en un 48,2% hi vivien parelles casades, en un 10,4% dones solteres, i en un 36,9% no eren unitats familiars. En el 31,6% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,2% tenia menys de 18 anys, un 10,4% entre 18 i 24, un 26% entre 25 i 44, un 23% de 45 a 60 i un 16,4% 65 anys o més.
L'edat mediana era de 38 anys. Per cada 100 dones de 18 o més anys hi havia 92,6 homes.
La renda mediana per habitatge era de 31.531 $ i la renda mediana per família de 37.079 $. Els homes tenien una renda mediana de 31.685 $ mentre que les dones 19.157 $. La renda per capita de la població era de 16.720 $. Entorn de l'11% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «English-Arapaho dictionary».
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riverton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Riverton». American Fact Finder. Oficina del Cens dels Estats Units, 12-01-2010.
# Catabola

Catabola (fins 1975 Nova Sintra) és un municipi de la província de Bié. Té una extensió de 3.028 km² i 118.285 habitants. Comprèn les comunes de Caiuera, Catabola, Chipeta, Chiuca i Sande. Limita al nord amb el municipi de Nharea, a l'est amb el municipi de Camacupa, al sud amb el municipi de Kuito i a l'oest amb el municipi de Cunhinga.

## Referències

* ↑ Catabola al web del cens d'Angola
# João Coelho Neto

João Coelho Neto, més conegut com a Preguinho, (8 de febrer de 1905 - 1 d'octubre de 1979) fou un futbolista brasiler dels anys 1920 i 1930.
Fill de l'escriptor brasiler Coelho Neto, Preguinho jugà tota la seva carrera esportiva al Fluminense. Jugà al club de Rio de Janeiro entre 1925 i 1938, i marcà 184 gols.
Juga dos partits amb la selecció brasilera, tots dos al Mundial de 1930, en els quals marcà tres gols, el primer davant Iugoslàvia i els altres dos davant Bolívia. Fou el primer capità de la selecció en una Copa del Món.
El club Fluminense dedicà una estàtua en honor seu.

## Referències

* ↑ «Especial - 2006 - Copa» (en portuguès). Folha Online, 09-12-2005.
* ↑ João Coelho Neto Fitxa i estadístiques a la FIFA
# Agitación + IVA

Agitación + IVA va ser un programa d'humor espanyol produït per Pausoka i emès a Espanya per Telecinco entre 2005 i 2006. El programa pretenia repetir a nivell nacional l'èxit reeixit pel programa Vaya semanita a ETB2 (que emet en el País Basc).
Igual que en la versió original el programa s'emetia en forma de esquetxos que contaven diferents històries en clau de paròdia.
El programa va ser emès en dues etapes. Primer en 2005, substituint a Pecado original i posteriorment en 2006, augmentant tant el número de personatges com la durada.
En la seva primera temporada els sketches es vertebraven entorn la família Pérez, composta d'un policia xapat a l'antiga, la seva dona mestressa de casa i els dos fills adolescents; una fatxenda que treballa a la Moncloa i el fill antiglobalització. En la segona temporada va desaparèixer la família i es van incorporar nous personatges, entre els quals destaca el de "El Moñas", un ionqui permanentment vestit de xandall que el seu falca era "dame un cigarrito, tío moñas" i que solia veure's embolicat en situacions poc concordes amb la seva aparença, com la de convertir-se en l'accionista majoritari d'una multinacional.
El programa va tenir no va tenir prou audiència.

## Referències

* ↑ Llega "Agitación + IVA", una "nueva apuesta en el difícil territorio del humor", vertele.es, 27 de maig de 2005
* ↑ La familia pérez, la nueva cara del humor en 20minutos.es
* ↑ Entrevista a César Camino en generacionfenix.com
* ↑ "Agitación + IVA" inicia la grabación de nuevos programas, vertele, 8 d'abril del 2006
* ↑ 'Agitación+IVA' no interesa en verano, 20Minutos, 13 d'agost de 2007

## Enllaços externs

* Pàgina del programa
* Article al diari 20 minutos
* Llista de vídeos del programa a Youtube
# Crítica

* Per a altres significats, vegeu «Crítica (desambiguació)».
Una crítica és un judici de valor personal i subjectiu que es fa sobre les qualitats i els defectes d'una producció humana que pot ser literària, plàstica, musical o periodística, entre d'altres. El mot "crítica" ve del grec κριτικός, kritikós, significant "el que discerneix". Deriva de la paraula grega, κριτής, krités, que fa referència a una persona que ofereix el seu raonament, el seu judici o anàlisi, judici de valor, interpretació, o observació.
Els crítics solen ser especialistes que regularment opinen, jutgen o interpreten obres o accions de diversos àmbits professionals, sigui artístic, filosòfic, polític o social i, típicament, publiquen les seves observacions, sovint en revistes i periòdics. Així existeixen els crítics d'arts plàstiques, la crítica literària, de música, de televisió, de cinema i de teatre, les persones que fan crítica gastronòmica o les responsables de la crítica científica, per citar alguns dels més representatius.
El terme també pot ser usat en el llenguatge informal en el sentit de desacord o d'oposició a l'objecte de crítica, però en un sentit ampli la crítica esdevé de la confrontació de les idees prèvies respecte a aquesta nova construcció cultural.

## Vegeu també

* Història de la crítica d'art
* Metanarrativa
* cànon estètic
* Obra mestra (art)
# Francesc Josep Dewandre

Francesc Josep Dewandre (nascut a Lieja el 14 de novembre de 1758 i mort a la mateixa ciutat el 29 de juny de 1835) fou un arquitecte i escultor liegès. Son fill, Enric Dewandre, agregat de dret va tenir un paper a la construcció del jove estat de Bèlgica després del 1830.
És un deixeble de Guillem Evrard. Va ser director de l'Academia de les Belles Arts de Lieja. Un dels seus deixebles més coneguts són Lluís Jehottte i Lluís Eugeni Simonis. Va obtenir el Prix de Rome d'escultura el 1783.
Durant l'ocupació francesa del Principat de Lieja va esdevenir primer tenint del batlle i va proposar de construir un teatre al lloc de la catedral de Sant Lambert que s'estava derrocant.

## Obra

* Mausoleu del príncep-bisbe Francesc Carles de Velbrück

## Referències i enllaços

* ↑ François-Joseph Dewandre a Geneanet
* ↑ Philippe George (redacció), Mausolée du prince-évêque Velbrück Arxivat 2011-08-23 a Wayback Machine., Trésor de la cathédral de Liège, Lieja, consultat el 28 d'abril de 2012
* ↑ Académie Royale des Beaux-Arts Arxivat 2019-03-22 a Wayback Machine., Enseignement Communal Liégeois, consulta el 28 d'abril de 2012
* ↑ Eugène-Louis Simonis, sculpteur belge, Larousse, consulta el 28 d'abril de 2012
# Henryita

La henryita és un mineral de la classe dels sulfurs. El seu nom fa honor a Norman Fordyce McKerron Henry (1909-1983), mineralogista i microscopista de la Universitat de Cambridge, Regne Unit. Fou descoberta el 1983 a Bisbee, Comtat de Cochise, Arizona, Estats Units. Fou descrita per A.J. Criddle, C.J, Stanley, J.E. Chisholm i E.E. Fejer.

## Característiques

La henryita és un mineral de coure, argent i tel·luri, químicament és un tel·lurur de coure i argent, de fórmula Cu₄Ag₃Te₄. El seu color pot ser gris o cel pàl·lid. La seva duresa és de 3,5 a l'escala de Mohs, molt semblant a la de l'esfalerita. La seva densitat és de 7,86 g/cm³, i cristal·litza en el sistema cúbic. Es pot presentar en forma de grans anèdrics (granular, sense forma definida de cristall) o en forma de cristalls microscòpics (cristalls visibles només amb microscopis). Té una lluentor metàl·lica i una diafanitat opaca.
Segons la classificació de Nickel-Strunz, la henryita pertany a «02.BA: sulfurs metàl·lics amb proporció M:S > 1:1 (principalment 2:1) amb coure, argent i/o or» juntament amb els següents minerals: calcocita, djurleita, geerita, roxbyita, anilita, digenita, bornita, bellidoita, berzelianita, athabascaïta, umangita, rickardita, weissita, acantita, mckinstryita, stromeyerita, jalpaïta, selenojalpaïta, eucairita, aguilarita, naumannita, cervel·leïta, hessita, chenguodaita, stützita, argirodita, canfieldita, putzita, fischesserita, penzhinita, petrovskaïta, petzita, uytenbogaardtita, bezsmertnovita, bilibinskita i bogdanovita.

## Formació i jaciments

La henryita és d'origen hidrotermal, amb altres tel·lururs de coure i argent. Es pot trobar associada a altres minerals com hessita, petzita, silvanita, altaïta, rickardita i pirita. A banda de la seva localitat tipus (Bisbee, Arizona), també se n'ha trobat henryita a la mina Bambollita (Moctezuma, Mèxic) i a la mina Ashanti (Obuasi, Ghana).

## Referències

* ↑ «Henryite» (en anglès). Mindat. [Consulta: 13 agost 2014].
* ↑ Anthony, J.W.; Bideaux, R.A.; Bladh, K.W. [et al.].. «Henryite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 10 maig 2012].
* ↑ «Henryite Mineral Data» (en anglès). Webmineral. [Consulta: 13 agost 2014].
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 25 juny 2014].
* ↑ «Henryite» (en anglès/francès). The EUROMIN project. [Consulta: 10 maig 2012].

## Enllaços externs

* Galeria d'imatges de la henryita (anglès)
# João Cunha (futbolista)

João Tiago Oliveira da Cunha (nascut el 4 de febrer de 1996) és un futbolista portuguès que juga al Felgueiras, com a defensa.

## Carrera futbolística

El 21 de gener de 2015, Cunha va fer el seu debut professional amb el Rio Ave FC en un partit de la Taça da Liga 2014-15 contra l'Académica.

## Personal

El seu pare João Mário va jugar 9 temporades a la Primeira Liga.

## Referències

* ↑ «Académica 1-0 Rio Ave». ZeroZero, 21-01-2015.

## Enllaços externs

* João Cunha, fitxa a ForaDeJogo
* João Cunha, Fitxa a Soccerway